Վարդենի Մոստիչյան

Վարդենի Մոստիչյան (Վարդենի Մոստիչեան, , ), ամերիկահայ նկարչուհի։

Կենսագրություն 
Վարդենի Մոստիչյանը ծնվել է Ստամբուլում, Մանուկ Մոստիչյանի (Մանուկ Մոստիչեան) և Զեփյուռ Էլմայանի (Զեփիւռ Էլմաեան) ընտանիքում։ Նախնական կրթությունն ստացել է Ստամբուլում։ 1969 թվականին տեղափոխվել է ԱՄՆ։ Սովորել է Կալիֆոռնիայի Արվեստի համալսարանում, Կենտրոնական Ֆլորիդայի համալսարանում ստացել է արվեստի բակալավրի աստիճան։

Շուրջ 500 կտավների հեղինակ է։ 1974 թվականից ԱՄՆ-ում մասնակցել է ցուցահանդեսների, ցուցադրվել է նաև Գերմանիայում, Իսպանիայում, Ֆրանսիայում։ 1979 թվականին ցուցադրվել է Երևանի ժամանակակից արվեստի թանգարանում։ Ունեցել է անհատական ցուցահանդեսներ Բոստոնում, Ֆիլադելֆիայում, Ստամբուլում, Ուոթերթաունում, Փարիզում, Քեմբրիջում։ Ամերիկայի հայկական թանգարանում բացվել է նրա «Գյուղացիները հողին դեմ հանդիման» անհատական ցուցահանդեսը։ Ցուցադրված կտավներում արտահայտվել է հայ ժողովրդի ողբերգական անցյալը։

Վարդենին համարձակ վրձնահարվածներով կիրառում է վառ գույների հանդուգն համադրություն։ Վարդենիի համար գույնն այն հիմնական միջոցն է, որով նա հասնում է ինքնարտահայտման։ Ստեղծագործում է արվեստի վերացական ուղղությամբ։ Նրա գործերում գերակշիռ տեղ է գրավում հայկական թեմատիկան։ Վարդենիի կտավներից հորդող ջերմությունն արտացոլում է նկարչուհու հուզական աշխարհը։

Ստեղծագործություններից գտնվում են Երևանի ժամանակակից արվեստի թանգարանում, Ֆլորիդայի կենտրոնական համալսարանի գեղարվեստի քոլեջում, մասնավոր հավաքածուներում։

Մեջբերումներ Վարդենի Մոստիչյանից

Ծանոթագրություններ

Արտաքին հղումներ 
 Պաշտոնական կայքը
 Varteni Mosditchian: Biography
 Varteni Mosdichian 
 Varteni Mosdichian at molorakfilms.com 
 Varteni Mosdichian at artslant.com 

Ամերիկահայ նկարիչներ
Հայ նկարչուհիներ